Καλάκτα

Η Καλάκτα (ή Καλή Ακτή) είναι πόλη στη βόρεια ακτή της Σικελίας, στην επαρχία της Μεσσήνης, περίπου στο μέσον της διαδρομής μεταξύ Τινδαρίδος και Κεφαλοιδίου. Η πόλη ονομάζεται σήμερα Caronia και έχει 3.555 κατοίκους. 

 Ιστορία 
Το όνομα «Καλή Ακτή» προήλθε από την ομορφιά της γειτονικής περιοχής. Ολόκληρη η λωρίδα ακτής μεταξύ των Ηραίων Ορέων και της θάλασσας ονομαζόταν από τους Έλληνες έποικους από την πρώιμη ήδη περίοδο «». Η ομορφιά και η γονιμότητά της είχε προσελκύσει την ιδιαίτερη προσοχή των Μεσσηνίων, οι οποίοι κατόπιν προσκάλεσαν τους Σάμιους και τους Μιλήσιους (μετά την άλωση της Μιλήτου από τους Πέρσες το 494 π.Χ.) να εγκατασταθούν σε αυτό το μέρος της σικελικής ακτής. Τα γεγονότα, ωστόσο, έστρεψαν την προσοχή τους αλλού και τελικά κατέλαβαν την ίδια τη ΜεσσήνηΗρόδοτος vi. 22, 23.. Το σχέδιο επανεκκίνησε αργότερα από τον Σικελό αρχηγό Δουκέτιο, ο οποίος, αφού οι Συρακούσιοι τον έδιωξαν από τη Σικελία και τον εξόρισαν στην Κόρινθο, επέστρεψε επικεφαλής σώματος εποίκων από την Πελοπόννησο. Έχοντας αποκτήσει πολλή υποστήριξη από τους γειτονικούς Σικελούς, ειδικά από τον Αρχονίδη, δυνάστη της Χερβίτα, σύμφωνα με τον Διόδωρο Σικελιώτη ίδρυσε μια πόλη στην ακτή, η οποία ονομάστηκε Καλή ΑκτήDiod. xii. 8, 2.. Η ημερομηνία που δίνει ο Διόδωρος είναι το 446 π.Χ., αλλά σε άλλο σημείο ο ίδιος λέει ότι ο Δουκέτιος αποίκησε την Καλή Ακτή το 440 π.Χ., τη χρονιά που πέθανε. Επιπλέον, πρόσφατες ανασκαφές στην τοποθεσία της ελληνιστικής και ρωμαϊκής πόλης Καλή Ακτή, έχουν αποκαλύψει μόνο πολύ αραιά υπολείμματα από τον 5ο αιώνα π.Χ., και δείχνουν ότι ένας σικελικός οικισμός υπήρχε ήδη εδώ στις αρχές του 5ου αιώνα π.Χ.Lentini M C - Lindhagen, A - Göransson, K 'Excavations at Sicilian Caronia, ancient Kale Akte', Opuscula Romana 21, 2002, 79-108; Lindhagen, A, Caleacte. production and exchange in a North Sicilian town c. 500 BC-AD 500, diss., University of Lund 2006.  Είναι πιθανό ο Δούκετιος να ίδρυσε την αποικία στην τοποθεσία αυτού του προϋπάρχοντος σικελικού οικισμού, όπως είχε κάνει και σε άλλες περιπτώσεις. 

Μερικοί μελετητές υποθέτουν ότι ο Δούκετιος επέστρεψε χωρίς τη συγκατάθεση των ΣυρακουσώνAdameșteanu, D, 'L'ellenizzazione della Sicilia ed il momento di Ducezio', Kokalos 8, 1962, 190-196., αλλά αυτό είναι πολύ απίθανοRizzo, F P, La repubblica di Siracusa nel momento di Ducezio, Palermo 1970.. Πρέπει να είχε την άδειά τους για να τερματίσει την εξορία στην Κόρινθο (μητρική πόλη των Συρακουσών), και να φέρει, όπως λέει ο Διόδωρος, μερικούς Κορίνθιους εποίκους για να κατοικήσουν στην Καλή Ακτή. Οι Συρακούσες θα είχαν συμφέρον να ιδρύσουν μια συμμαχική ελληνική αποικία στη βόρεια ακτή της Σικελίας, χωρίς να διακινδυνεύσουν πάρα πολύ σε μια πιθανώς εχθρική περιοχή που κυριαρχούνταν από ΣικελούςRizzo 1970; Lindhagen 2006.. 

Υπάρχουν λίγα στοιχεία για την τύχη του οικισμού. Φαίνεται ότι στην εποχή του Κικέρωνα ήταν σημαντική πόληCicero In Verrem iii. 4. 3, ad Fam. xiii. 37.. Ο Σίλιος ο Ιταλικός αναφέρει ότι είχε αφθονία σε ψάρια (litus piscosa Calactexiv. 251.) και το όνομά της, αν και παραλείπεται από τον Πλίνιο, αναφέρεται στον Πτολεμαίο, όπως και στο Itinerarium Antonini. Υπάρχει πάντως σημαντική δυσκολία ως προς την ακριβή του θέση. Οι αποστάσεις που δίνονται στην Tabula Peutingeriana, (12 MP από την Άλαισα και 30 MP από το Κεφαλοίδιον), συμπίπτουν με την τοποθεσία της σύγχρονης πόλης Caronia, στην ακτή κάτω από την οποία μας λέει ο Fazello ότι ήταν ακόμα ορατά στην εποχή του ερείπια και υπολείμματα αρχαίας πόλης. Ο Κλουβέριος, ο οποίος επισκέφθηκε την Καρόνια, μιλάει με θαυμασμό για την ομορφιά αυτού του τμήματος της ακτής, littoris excellens amoenitas et pulchritudo, η οποία την καθιστούσε πλήρως άξια του αρχαίου της ονόματοςCluver. Sicil. p. 291; Tommaso Fazello i. p. 383; Tab. Peut.; Itin. Ant. p. 92; where the numbers, however, are certainly corrupt.. 

Ο Έλληνας ρητορικός Καικίλιος της Καλής Ακτής, ο οποίος άκμασε την εποχή του Αυγούστου, ήταν γηγενής της πόλης, εξού και το προσωνύμιο «Καλακτινός»Athen. vi. p. 272.. 

 Παραπομπές 

 Πηγές 


Εξωτερικοί σύνδεσμοι


Κατηγορία:Ερείπια στην Ιταλία
Κατηγορία:Αποικίες της Μιλήτου
Κατηγορία:Λήμματα που περιέχουν κείμενο στα ιταλικά
Κατηγορία:Μεγάλη Ελλάδα
Κατηγορία:Αρχαιολογικοί τόποι στην Σικελία